CELEX: 32011D0216(01)
Language: da
Date: 2011-02-14 00:00:00
Title: Europa-Parlamentets Præsidiums afgørelse af 13. december 2010 og 14. februar 2011 om ændring af gennemførelsesbestemmelserne til statutten for Europa-Parlamentets medlemmer

16.2.2011   
            
            
               DA
            
            
               Den Europæiske Unions Tidende
            
            
               C 49/2
            
         EUROPA-PARLAMENTETS PRÆSIDIUMS AFGØRELSE
   af 13. december 2010 og 14. februar 2011
   om ændring af gennemførelsesbestemmelserne til statutten for Europa-Parlamentets medlemmer
   2011/C 49/02
   EUROPA-PARLAMENTETS PRÆSIDIUM,
   der henviser til traktaten om Den Europæiske Unions funktionsmåde, navnlig artikel 223, stk. 2,
   der henviser til statutten for Europa-Parlamentets medlemmer (1) (»statutten«),
   der henviser til artikel 8 og 23 i Europa-Parlamentets forretningsorden,
   der henviser til,
   
               (1)
            
            
               at Præsidiet i medfør af gennemførelsesbestemmelserne til statutten for Europa-Parlamentets medlemmer (2) (»gennemførelsesbestemmelserne«) i givet fald foretager en årlig indeksering af godtgørelsen af udgifter til personlige medarbejdere på grundlag af det fælles indeks, som De Europæiske Fællesskabers Statistiske Kontor i samarbejde med medlemsstaternes statistiske kontorer har udarbejdet, jf. artikel 65 i vedtægten for tjenestemænd i Den Europæiske Union, som fastsat i forordning (EØF, Euratom, EKSF) nr. 259/68 (3). Denne indeksering gælder med tilbagevirkende kraft fra juli måned i det pågældende år. Denne fremgangsmåde følges for at sikre, at godtgørelsen af udgifter til personlige medarbejdere hele tiden svarer til ændringer i lønningerne til de akkrediterede assistenter. Ved forordning (EU, Euratom) nr. 1190/2010 (4) ændrede Rådet forordning (EU, Euratom) nr. 1296/2009 (5) for at tage hensyn til Domstolens dom i sag nr. 40/10 (6) og tilpassede med virkning fra den 1. juli 2009 vederlag og pensioner til tjenestemænd og øvrige ansatte ved Den Europæiske Union samt justeringskoefficienterne hertil. Det er derfor nødvendigt at tilpasse godtgørelsen af udgifter til personlige medarbejdere tilsvarende med virkning fra den 14. juli 2009. Som følge af denne ændring skal den forhøjede bevilling til godtgørelsen af udgifter til personlige medarbejdere, der blev fastlagt i Den Europæiske Unions ændringsbudget nr. 1 for regnskabsåret 2010 (7), også tilpasses, og det nye beløb skal finde anvendelse fra samme dato som den oprindelige forhøjelse nemlig den 1. maj 2010. Ved forordning (EU) nr. 1239/2010 (8) tilpassede Rådet med virkning fra den 1. juli 2010 vederlag og pensioner til tjenestemænd og øvrige ansatte ved Den Europæiske Union og justeringskoefficienterne i forbindelse hermed. Det er derfor nødvendigt at tilpasse godtgørelsen af udgifter til personlige medarbejdere i overensstemmelse hermed med virkning fra den 1. juli 2010.
            
         
               (2)
            
            
               Gennemførelsesbestemmelserne giver også Præsidiet hjemmel til at foretage en årlig indeksering af godtgørelsen af rejseudgifter, godtgørelsen for generelle udgifter og godtgørelse af udgifter til ophold, idet forhøjelsen ikke kan være højere end den årlige inflation i Den Europæiske Union siden oktober måned i det forudgående år som offentliggjort af Eurostat. Inflationsraten for perioden fra den 1. november 2009 til den 31. oktober 2010 var ifølge Eurostat på 2,3 %. De nye beløb finder anvendelse fra den 1. januar 2011,
            
         HAR VEDTAGET FØLGNEDE AFGØRELSE
   Artikel 1
   Gennemførelsesbestemmelserne ændres som følger:
   
               1)
            
            
               Artikel 15, litra c, affattes således:
               
                           »c)
                        
                        
                           ved rejser med bil: 0,50 EUR pr. km, eventuelt forhøjet med prisen for færgeoverfart eller lignende transport.«
                        
                     
         
               2)
            
            
               Artikel 20, stk. 1, litra a, affattes således:
               
                           »a)
                        
                        
                           for de første 50 km: 22,51 EUR«
                        
                     
         
               3)
            
            
               Artikel 22 ændres som følger:
               
                           a)
                        
                        
                           Stk. 1 affattes således:
                           »1.   Det maksimale årlige beløb til godtgørelse af rejseudgifter i de i artikel 10, stk. 1, litra b), omhandlede tilfælde er 4 243 EUR.«
                        
                     
                           b)
                        
                        
                           Stk. 3, første afsnit, affattes således:
                           »3.   Det maksimale årlige beløb til godtgørelse af faktisk afholdte rejseudgifter i forbindelse med rejser foretaget af udvalgs- og underudvalgsformændene for at deltage i konferencer eller arrangementer vedrørende et emne af europæisk karakter, der henhører under deres udvalgs eller underudvalgs sagsområde, og som har en parlamentarisk dimension, er 4 243 EUR. Deltagelsen kræver forudgående tilladelse fra Parlamentets formand, efter at det er blevet kontrolleret, at der er midler til rådighed inden for rammerne af det ovennævnte maksimale beløb.«
                        
                     
         
               4)
            
            
               Artikel 24, stk. 2, affattes således:
               »2.   Hvis den officielle aktivitet finder sted inden for Fællesskabets område, modtager medlemmerne en fast godtgørelse på 304 EUR.«
            
         
               5)
            
            
               Artikel 26, stk. 2, affattes således:
               »2.   Den månedlige godtgørelse i henhold til artikel 25 er 4 299 EUR.«
            
         
               6)
            
            
               Artikel 33, stk. 4, affattes således:
               »4.   Den maksimale månedlige godtgørelse af udgifter til alle de i artikel 34 omhandlede personlige medarbejdere udgør 18 189 EUR. Med virkning fra den 1. maj 2010 udgør dette beløb 19 689 EUR. Med virkning fra den 1. juli 2010 udgør dette beløb 19 709 EUR.«
            
         Artikel 2
   1.   Denne afgørelse træder i kraft dagen efter offentliggørelsen i Den Europæiske Unions Tidende.
   2.   Artikel 1, stk. 1-5 finder anvendelse fra den 1. januar 2011.
   3.   Artikel 1, stk. 6, finder anvendelse fra den 14. juli 2009.
   
      (1)  2005/684/EF, Euratom: Europa-Parlamentets afgørelse af 28. september 2005 om vedtagelse af statutten for Europa-Parlamentets medlemmer (EUT L 262 af 7.10.2005, s. 1).
   
      (2)  Europa-Parlamentets Præsidiums afgørelse af 19. maj og 9. juni 2008 om gennemførelsesbestemmelser til statutten for Europa-Parlamentets medlemmer (EUT C 159 af 13.7.2009, s. 1).
   
      (3)  EFT L 56 af 4.3.1968, s. 1.
   
      (4)  EUT L 333 af 17.12.2010, s. 1.
   
      (5)  Rådets forordning (EU, Euratom) nr. 1296/2009 af 23. december 2009 om tilpasning med virkning fra den 1. juli 2009 af vederlag og pensioner til tjenestemænd og øvrige ansatte ved den europæiske Union samt af justeringskoefficienterne for disse vederlag og pensioner (EUT L 348 af 29.12.2009, s. 10).
   
      (6)  Domstolens dom af 24. november 2010 i sag nr. 40/10, Kommissionen mod Rådet (endnu ikke offentliggjort i Domstolens domme)
   
      (7)  EUT L 183 af 16.7.2010, s. 1.
   
      (8)  EUT L 338 af 22.12.2010, s. 1.